marché ta Manila en 2017, muita chent en Zaragoza pareixeba preocupada por yo: De
qué coda marchas t’un puesto tan perigloso? No has ascuitau a ‘Guerra d’as
Drogas’? Sincerament, no les presté atención: muita d’ixa chent no amuestra que
denteras y dolencia mientras as suyas vidas, y os comentarios nunca no serían
positivos. D’atra man, yera canso de Zaragoza y d’Espanya -encara en soi-, y
amenistaba fuyir o más luent posible.
#000003
a qué fin a envista occidental se centra tanto en a violencia y a pobreza? Aquí
doi tres razons: a violencia ye morbo, s’asocia pobreza y violencia, y a violencia
#000006
Asociación dentre pobreza y violencia. Una estratechia psicolochica humana d’autoesfensa
ye asociar o desconoixiu y o periglo. As clases meyas y altas tienden a asociar
pobreza, o desconoixiu, con violencia, o periglo. A chent occidental ye más que
más meya y alta en una escala global, y acullen iste pensamiento, igual que as
clases altas d’os países pobres, que viven a man d’as areas pobres, pero las
refusan de tot y con panico. Ista asociación de pobreza y violencia ye
#000008
bi ha puesto u situación totalment segura en as nuestras vidas. Mesmo si
chicotas, siempre bi ha posibilidatz de tener poblemas. Son os puestos pobres “periglosos”
totalment seguros? Prou que no. Son os puestos pobres “periglosos” realment periglosos?
No tanto como os puestos no pobres.
#000010
Rio nunca no dixa d'ufrir cosas a fer, tanto por sociedat como por cheografía. Borinas, museus, cultura, pero tamién plachas, calas, selvas tropicals u tucas. Uno nunca no s'aburre por aquí. Lo menos, dimpués de dos meses ixo siento. Y dos d'as cosetas que he feito en zagueras semanas son una cursa por o Parque Nacional da Tijuca, atras por Santa Teresa y tamién por a ciudat vecina de Niteroi. A cursa por Niteroi estió quasi por casualidat, pos un diya decidié de pillar un ferry cualsiquiera que me levase por a badía de Guanamara, y o primer que en saliba yera o que marchaba ta Niteroi, a ciudat que se troba a l'atrol costau d'a dita badía, a tasament 20 minutos de Rio, y a la que se puet acceder tamién esnavesando o puent chigant de Rio-Niteroi u de Costa e Silva. Asinas que en ixe pillé, y por o camín, un avión que aterrizaba en o cercano aeropuerto de Santos Dumont pasó a pocos centenars de metros. As anvistas de Rio y Niteroi dende o barco yeran repolidas, tot y que yera nublo.
#000012
Arrivau en Niteroi, en primeras visité o centro comercial que yera a o costau d'o puerto, con a intención d'asperar a que o furo sol eslampase baixo bella boira, u lo menos que baixase una miqueta. O centro comercial yera humilde, igual que a resta d'a ciudat en contimparación con Rio, y me transportoron a o Harrison Plaza de Manila, un puesto d'o que siempre seré enamorau y que por desgracia trancoron fa un anyo -l'adediqué aquí una dentrada. No m'heba parau as cosas a veyer y fer por a ciudat, pero con o móbil agora cada vegada ye más fácil "improvisar". Antimás, m'aganaba más que más de dondiar y descubrir sin guaires planificacions. Ixo facié, y arrecorrié a costa con as plachas de Icaraí y Boa Viagem, repolidas y presididas por a principal fita d'a ciudat mesa en un pueyo costero: o Museo de Arte Contemporáneo de Niteroi, un d'os más importants de Brasil, y que o suyo edificio moderno fa as tipicas curvetas en pasarela blanca que se metioron tant de moda mientras os 2000 y 2010 -en Zaragoza bien lo saben. Dende astí se feban buenas fotos y aproveité, rodiau de bella parelleta y bella familia que yeran visitando o puesto ixe dominche, y una mica más luent, de muitos pescadors que yeran asperando as suyas presas mientras se feban bella biera. En o museu no i dentré, pos sincerament, no soi un apasionau de l'arte contemporanio y m'aganaba más de descubrir Niteroi, que a la fin resultó estar una ciudat más humilde y más tranquileta que no Rio. Atro diya, facié una cursa (trilha) por o Parque Nacional da Tijuca con una conoixida australiana. Iste parque nacional se troba en o corazón de l'aria metropolitana de Rio y ye esparpallant: cascadas, gorgas, tucans, monos, y de más, a pocas garas de metro, u dos euros en taxi. Imposible trobar un millor puesto ta desestresar u pasar un diya de cabo de semana en familia, y sin menester de pillar l'auto. Yo no soi guaire de plachas, pero ye que as selvas y as gorgas de Rio no'n son menos! Y yo prou que encantau. Dentro d'iste parque nacional, faciemos a cursa d'a Vista Chinesa, una d'as más populars y bien sinyalizada, con bell par de gorgetas en metat -an que prou que me fiqué- y arrienda ciclistas puyando y baixando as costeras. O firme ye perén humedo, como ye de dar en una selva tropical, y ixo fa que siempre bi haiga accidents de ciclistas, como un aparatoso que veyemos ixe diya, u o más famoso que tenió Vincenzo Nibali en as olimpiadas de Rio 2016, en ixe mesmo puesto. Por desgracia, a la mesacha l'aganaba más d'estar posada con bella biera que de fer más cursa, asinas que dimpués de bellas tres horetas descansemos. Con tot y con ixo, tornaré a fer cursas por astí, estoi que iste mesmo cabo de semana!Vivo cerca d'os famosos Arcos da Lapa, un antigo acueducto reconvertiu en linia de tranvía a la fin d'o sieglo XIX, y siempre que me i pasaba, pensaba en mirar de prener ixe tranvía, sin saber si encara yera operativo, pero a la fin a ideya siempre eslampaba. Un diya de meyodiyas que yera una mica aburriu m'en alcordé y fue a veyer si se podeba prener, por a zona de Cinelândia. Y sí, encara yera en funcionamiento! Un tranvía viello y romantico que se emplega más como atracción turistica que como meyo de transporte propiament dito, pero astí yera, y en o puesto, bellas familias, parellas y fotografos asperando en una chicota coda a puyar-se-ne. O tranvía saliba cada meya hora, asinas que asperé y lo prenié. Ta grata sorpresa, o tranvía no nomás esnavesa o dito acueducto, sino que tamién puya por as costeras d'o bico de Santa Teresa dica dixar-te en as puertas d'o Parque Nacional da Tijuca en a suya dentrada por o Corcovado. O bico de Santa Teresa ye un costerudo bico pintoresco de casas de dos u tres pisos de fronteras colonials, unas más cudiadas y atras menos, pero todas repolidas, con bella terraceta y bella licorería an que te quedarías toda a vida fendo-te un café mientras leyes un buen libro u de gotetz con os amigos, y carreras de tantonicos guidadas por os camíns de fierro d'o tranvía. Seguntes vas puyando, as envistas de tot Rio son esparpallants, y china chana te vas ficando en a folluda selva. O puesto ye bohemio y relaixant de vegada, y sin quasi turismo: ye a realización d'a ideya romantica de Montmartre, pero de verdat, sacando-le as gilipolladas y a masificación. Cata que o diya d'antis tamién pasé por o lugar en un Uber, y me quedé pensando si ixas linias de tranvía encara se ferían servir u no! Y bi yera porque iba una mica estresau y decidié ir t'as gorgas (cachoeiras) más cercanas a casa, a Cachoeira Piszininha do Silvestre, una cascada con bell par de gorgetas chicorrichonas, ya en o Parque de Tijuca y presidindo a favelas de Cosme Velho. O puesto, verde, fresco y humedo encara que chicot, teneba un encanto, y o malo ye que me trobé con una clica de zagalichons d'a favela chugardiando y capuzando-se en as piscinetas. Y digo malo porque m'aganaba d'estar solenco y a la mía bola. Pero lo cierto, ye que a la fin agradeixié a presencia d'ixos mesaches, pos daban alegría y a escena me recordó muitismo a Filipinas, con ninos humildes ficando-se en augua y disfrutando en comunidat, y una botigueta guariche que un hombre s'heba montau en dentrar a o puesto. Os ninos yeran muito educaus y me preguntoron varias vegadas si me molestaba o rudio que feban y os suyos capuzons. Prou que no me'n molestaba! Rio siempre ufre solucions a os tuyos menesters. Istas zagueras semanas soi estau una mica estresau, con treballo en Vietnam, publicacions academicas, a recta-final d'a mía segunda tesi doctoral y dos presentacions de treballos en congresos. Pero Rio m'ha ufierto a cursa urbana de Niteroi, a natural d'o Parque Natural da Tijuca, y a cercana d'o tranvía de Santa Teresa con gorga "filipina" incluita. Y tot ixo sin os entrascadas y as perdidas de tiempo que suposan atras macrourbes como Manila. Rio tien de tot y no agobia.
#000013